[..]

**52.** **Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu\***

*Ziņo I. Astaševska*

Izskatot Kuldīgas attīstības aģentūras informāciju par izmaiņām Kuldīgas novada attīstības programmas 2022.-2028. gadam investīciju plāna (turpmāk – Investīciju plāns) 1. rīcības virziena “Kvalitatīvas, iekļaujošas un mūsdienīgas izglītības iespējas visiem pieejamā, atbalstošā un ilgtspējīgā izglītības vidē”, 3. rīcības virziena “Atpazīstams, efektīvi pārvaldīts, drošs novads ar aktīvām vietējām kopienām un iedzīvotāju līdzdalību lēmumu pieņemšanā” un 6. rīcības virziena “Mājokļu un inženierinfrastruktūras kvalitātes, energoefektivitātes un pieejamības veicināšana” projektus, Kuldīgas novada dome konstatē nepieciešamību aktualizēt Investīciju plānu.

Tā ietvaros tiek veiktas šādas izmaiņas:

1. Iekļauts projekts R.1.3.2.P.3. “Skrundas pamatskolas sporta stadiona pārbūve”.
2. Iekļauts projekts R.3.4.1.P.1. “Operatīvo transportlīdzekļu iegāde Kuldīgas novada pašvaldības policijai”.
3. Iekļauts projekts R.3.4.2.P.1. “Civilās aizsardzības infrastruktūras pilnveide Kuldīgā”.
4. Precizēts projekta R.6.1.2.P.4. “Jaunas daudzdzīvokļu mājas būvniecība Kuldīgā sociāli un ekonomiski mazaizsargātām personām” īstenošanas termiņš un finansējuma apjoms.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 15 balsīm „par” *(I. Astaševska, A. Roberts, A. Kimbors, B. Mikāla, M. Mednieks, D. Mellere, A. Zvejniece, A. Grīnberga, K. Upenieks, D. Kalniņa, Ē. Pucens, K. Ansone, R. Valters, R. Ernsons, R. Karloviča),* „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (*pielikumā*).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

***Pielikumā:*** Kuldīgas novada attīstības programmas 2022.-2028. gadam Rīcību un investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”, Viedās administrācija un reģionālās attīstības ministrija (izmantojot TAPIS).

[..]

Kuldīgas novada domes priekšsēdētāja v. (paraksts) A. Roberts

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* E.Zeidaka

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU